JUMALARIIK ÄRIMAAILMAS
Sari, kus ettevõtjad räägivad Jumala mõjust nende töös ja elus.
Tahame jõuda Soome ettevõtjate ja poliitikuteni sõnumiga,
mis muudaks nende elud, tööpaigad ja lõpuks kogu nende maa.
Tahame näha uuenenud Soomet, kelle juhtidest õhkub rahu ja tarkust.
Tahame näha ettevõtteid,
mis tuginevad Jumala Sõnale, et tööpaikades valitseb rõõm,
haigused taanduvad, Jumala õnnistus on töö üle
et ettevõte oleks edukas ja tooks au Jumalale.
Tere tulemast vaatama saadet "Jumalariik ärimaailmas".
Meil on täna külas Jouni Junkkila, kes on rajanud kaks rahastamisfirmat.
Tere tulemast, Jouni! - Tänan.
Oled loonud ettevõtted Vauraus OY ja Kansalaisrahoitus OY.
Oled juba väikesest peale tundud huvi kaubandusala vastu.
Jaa.
Kauplemine pakkus mulle juba lapsena huvi.
Mu vanaisa kauples kelladega.
See oli selline tore tegevus
juba vanemate pensionäridest härrasmeeste seas.
Nad said bensiinijaamas kokku,
tuues endaga kaasa nii taskukellasid kui mitmeid muidki kellasid.
Igal ühel oli 3-5 kella ja siis nad kauplesid nendega.
Uurisid ja puurisid neid ja käisid siis nende eest raha välja.
See oli minu meelest üks lahe traditsioon.
Neil oli muide ka kauplemise ABC.
Nii et see kõik andis mulle esimese impulsi
liikuda kaubanduse ja kauplemise alale.
Et siis sealt tekkiski see huvi.
Su tee viis sind kõrgkooli ärijuhtimist õppima.
Tahtsid õpingute kõrvalt õhtuti tööl käia
ja jõudsidki selle kaudu rahastamisvaldkonda.
Kuid see polnud algul üldse mitte kerge
ja sa kavatsesid juba esimese tööpäeva lõpuks
kogu loo ära lõpetada.
Jah.
Olin käinud just Pohjanmaal ühes pulmas,
kus kohtusin ühe oma sugulasega, keda polnud mitmeid aastaid näinud.
Ta töötas panganduses ja ütles, et tal oleks mulle õhtust tööd pakkuda.
Kuigi tahtsin õpingute ajal ka elust rõõmu tunda,
pidasin äärmiselt oluliseks käia ka samal ajal tööl,
sest teadsin, et see kasvataks mind väga palju.
Nii läksingi sinna panka tööle,
kus minu ülesandeks oli helistada inimestele
ja kutsuda neid panka rahastuskonsultatsioonidele.
Olin esimese korra järel kindel, et sellest ei tule mitte kui midagi,
sest hääl jäi helistamise ajal kurku kinni
ja ma mõtlesin, et mida nad küll minust arvavad.
Kuna aga olen Pohjanmaalt pärit,
siis seal ei lõpetata kunagi ühtki tööd kohe peale esimese päeva lõppu.
Järgmisel õhtul läks juba paremini
ja mõne aja pärast oli juba nii,
et teised tulid minu kõnedest šnitti võtma.
Ja nii olin peagi kogu selle meeskonna eestvedaja.
Ehk siis sealt hakkas su karjäär ülesmäge liikuma?
Mis peale seda juhtus?
Peale seda oli muidugi plaan oma õpingud lõpetada,
kuid mind kutsuti ka juba investeerimisnõustajana tööle.
Seda oluliselt varem enne mu õpingute lõppu.
Kuna mul aga oli sõpru,
kes olid samuti enne kooli lõppu tööle läinud
ja ei lõpetanud seetõttu kunagi oma õpinguid,
siis otsustasin, et teen oma lõputöö enne siiski ära
ja peale seda sai minust investeerimisnõustaja.
Peab tõdema, et Jumala õnnistus oli sellega igati kaasas,
kuna kogu lugu läks algusest peale väga hästi.
Ja siis sind ilmselgelt ülendati, kuna sinust sai kontori juhataja.
Jah.
Olin olnud investeerimisnõustaja umbes kolm aastat,
kui kontoris tekkisid raskused tolleaegse juhiga.
See kõik läks selles mõttes hästi,
et mitte ma ise ei pürginud tema kohale,
vaid meeskond ise tahtis, et ma selle koha saaks.
Nii saigi minust kogu selle kontori juhataja.
Nii et rahastamisvaldkonnaga tutvusidki tänu oma tööle.
Kuidas aga jõudsid oma ettevõtete rajamiseni?
See sai alguse eelkõige sellest,
et olen alati tahtnud elus edasi liikuda, kasvada ja areneda
ning tollases töökohas oleks see olnud sisuliselt võimatu.
Kontori juhataja rollis ei sirendanud ees uusi võimalusi.
Üks me meeskonnaliige - Markku,
kes on tänaseni mu parimaid sõpru ja me uue ettevõtte kaasasutajaid,
tuli lagedale väga põneva ideega rahastamise vallas.
Kuid see algne idee kätkes endas plaani
ühe teise ettevõtte müügi suurendamisest,
milles me olime vägagi tugevad.
Kuid ma mäletan väga selgelt üht suvepäeva Esplanaadi pargis,
kus ma ütlesin Markkule...
Paljud on öeldud,
et teekond on palju põnevam, kui sihtpunkt ise
ja ma olen sellega igati nõus.
Nii ütlesingi Markkule, et me võiks ise kogu seda asja ajada.
Miks peaksime kellegi teise firmat üles ehitama,
kui võiksime teha seda sama iseendale?
See kõik pani teid tegutsema
ja selle tulemusena sündis kaks ettevõtet.
Vauraus OY ja Kansalaisrahoitus OY.
Räägi pisut teie tegemistest.
Meie algne plaan oli luua vaid üks firma - Vauraus OY,
mille eesmärk on pakkuda ettevõtluslaenu,
viies kokku rahastajad ja rahavajajad.
Kuid kogu selle loo käivitamine nõudis väga palju
ja tõi kaasa ka palju väljakutseid.
Kõik, kes on midagi sarnast teinud,
teavad, et sinna kuluva aja ja eelarve võib vabalt korrutada kolmega.
Kuid nii mõnigi asi elus, mis algul võib tunduda kui needusena,
saab Jumala poolt õnnistuseks pööratud.
Nii juhtus ka meiega.
Olime palganud 30 inimest,
kes kõik olid tuld täis ja valmis tegutsema.
Lubasime, et nädala pärast võib müügiga pihta hakata,
kuid tegelikult kulus kõige valmis saamiseks tervelt aasta.
Kuid kõige selle keskel hakkasime mõtlema ja lahendama
üht teist probleemi,
mis puudutas Soome kasvu- ja idufirmade rahastamist.
Mu hea sõber ja tolleaegne õemees
on üks Soome parimaid majandusjuriste,
nii et koos temaga hakkasime mõtlema selle üle,
kuidas ka kasvavad ettevõtted võiks leida Soomes
kergemini rahastust.
Ehk siis Kansalaisrahoitus OY rahastab idufirmasid,
kuid mida Vauraus OY teeb?
Kansalaisrahoitus OY tegeleb aktsiate jagamisega
ja tema klientideks on kasvavad ettevõtted.
Sellised ettevõtted, kes on kui rosinad saia sees,
ehk siis kõige paremini kasvavad ettevõtted,
kellega me rahastajad siis koostööd teevad.
Vauraus OY tegeleb juba paika loksunud ettevõtetega,
kelle äritegevus on juba paigas.
Nende puhul tegeleme siis laenudega,
ehk nii nende kassa kui tulemused peavad olema plussis
ja nad tasuvad meilt saadud raha laenumaksetena tagasi.
Nii et, need on kui kaks erimaailma.
Kasvavatel ettevõtetel ei ole veel väga mingeid tulemusi,
nii et nad vajavadki raha selleks,
et ka rahvusvaheliselt suureks kasvada.
Olete nüüdseks tegutsenud mõne aasta.
Te tegevus on kasvanud
ja te olete erinevates maakondades avanud uusi kontoreid.
Millised on sinu meelest olnud need võtmed te edu taga?
See on hea küsimus.
Kõige esimese asjana usun muidugi seda,
et kõik hea, mis on mulle osaks saanud,
on tulnud Jumala käest.
Ja need õnnistused on olnud tõesti suured.
Kuid oleme saanud tööle ka tõeliselt võrratuid inimesi.
Meil on suurepärane meeskond.
Lisaks sellele oleme me alati uskunud sellesse,
mida me teeme.
Mu kolleeg ja firmade kaasasutaja on alati öelnud,
et meil on kolm asja, mis on meie jaoks olulised.
1. Tuleb kasvada ja areneda.
2. Peab olema lõbus.
3. Tuleb näha oma töö vilju ehk siis töö peab tooma ka tasu.
Lisaks sellele on keegi öelnud,
et tuleb teha seda, mida sa armastad, inimestega, keda armastad
ja su tegevus peab omama tähendust.
Kõik need aspektid puudutavad mõlemat me ettevõtet.
Aegajalt, kui on tulnud ette unetuid öid
ja on tulnud valada higi, verd ja pisaraid,
siis olen alati mõelnud, kui tähendusrikas see on,
et oleme suutnud koguda kokku 70 miljonit eurot,
mis kõik on läinud Soome ettevõtete toetuseks.
Selle abil on loodud uusi töökohti, soodustatud kasvu ja maksutulu.
Nii et, me töötajad mõistavad, et see töö, mida nad teevad,
avaldab olulist mõju Soome majandusele.
Kui tore!
Kuid minnes tagasi sinna firmade loomisaega,
siis sa oled öelnud,
et ettevõtlus motiveeris sind
tänu sellega kaasaskäivale vabadusele,
kui firma on juba käima saadud.
Millised olid su tookordsed eesmärgid?
See on hea küsimus.
Vastutus ja vabadus käivad alati käsikäes.
Nii ka mõistsin, et firma juures on mõlemaga tegu.
Samas oli mul unistus,
et kui oma vastutust on tõeliselt kantud,
saabub mingi hetk ka vabadus
ja see ongi see,
mis on mind õhutanud ikka edasi minema.
Seda saab võrrelda kui lennukiga, mis on kiirendusrajal.
Lennuk peab kiirendamise ajal panema täisgaasi põhja,
et olla võimeline tõusma 10 000 m kõrgusele.
Seal üleval olles võib ta aga juba gaasi pisut järgi anda
ja nö lihtsalt liuelda.
Paljud inimesed aga ei pane elus kunagi täit gaasi põhja,
vaid ikka pisut vähem.
See aga paneb neid palju rohkem iseennast ja oma energiat kulutama,
kuna nad ei küta täiega
ega pühendu 100% sellele, mida nad teevad.
Nii et see on ehk see pilt, millele omal ajal mõtlesin,
kui firmade käivitamine oli algfaasis.
Millest sa unistasid?
Mis oli su eesmärk sinna 10 000 m kõrgusele jõudmisel?
Mis sul plaanis on?
No algul oli see lihtsalt mõnusalt aja veetmine -
golfi mängimine, perega koos olemine,
reisimine ja muidugi ka koguduses käimine.
Kuid need olid need peamised asjad, millele tookord sai mõeldud.
Paar aastat tagasi aga juhtus midagi,
mis muutis täielikult su sihte.
Mis juhtus?
Olen tänulik selle eest, et võisin sündida usklike perre.
Ja kuigi mu elus on olnud erinevaid etappe;
on olnud valu ja ka palju toredat
ning samas teatud laadi uuenemist.
Esimene asi juhtus siis, kui olin teismeline
ja see muutis kogu mu elu suunda.
Jumal ütles mulle,
et kahe rattaga pole võimalik samaaegselt sõita,
mistõttu pidin tegema ühe valiku.
Kuid u 2 aastat tagasi hakkas Jumal mind jälle kõnetama
ja see pani mind peatuma veidi.
Sest kui ma keskendun millelegi, siis sellel ongi kogu mu tähelepanu.
Vähemalt selleks hetkeks.
Ja sellel on ka oma tagajärg.
Nii olingi tookord keskendunud vaid oma firmade üles ehitamisele,
olles jätnud Jumala pisut tahaplaanile.
Nagu keegi on öelnud - pannud Jumala kui kasti.
Tegelikult oleme me ise seal kastis ja sellest saigi mu probleem.
Jumal hakkas kõnetama mind,
öeldes, et mu süda on muutunud külmemaks
ja ma olin muutunud kalgiks ning uhkeks.
Ka mu suhtumine rahasse oli täiesti vale.
Kõige selle keskel kohtusin siiski Jumala armuga
ja see oli nii imeline,
sest see tegi mind vabaks, muutes osaliselt ka mu sihte elus.
Seda, mida ma elult üldse ootan ja mis on mu elu peamine eesmärk?
Kas see usus uuenemine
muutis ka su suhtumist teatud asjadesse?
See muutis päris palju.
Üks hea näide sellest on suhtumise muutumine inimestesse.
Seda siis selles võtmes,
et kui sa hakkad üht firmat üles ehitama,
siis sa pead jälgima ka numbreid, et kõik saaks kenasti tehtud.
Nii võivad ka inimesed
muutuda väga kergesti vaid kui numbriteks,
olles osa kogu sellest protsessist.
Mainisin ennist oma südame kalkust,
mis on miski, millest Jumal mind vabastas.
Kuid ühtpidi on tore näha ka iseenda inimlikkust.
Kogu see lugu oli ju tingitud teatud valudest mu enda elus,
mis nüüd aitavad ka teisi paremini mõista.
Ehk siis su usu uuenemine muutis su suhtumist teistesse?
Kas see muutis ka su suhtumist rahasse?
Muutis ikka.
See on muide üks teema,
millest inimesed peaks julgema avalikult rääkida,
sest see võib kergesti tuua kaasa ka valearusaamasid.
Kui sellele vaimses mõttes mõelda, siis on kaks äärmust -
eduteoloogia, mille õpetus kisub osaliselt kiiva
ja kaotusteoloogia.
Jumal soovib siiski, et meil läheks hästi,
mistõttu Ta tahab ka õnnistada meid.
Kuid kõige olulisem on siiski me endi suhtumine rahasse.
Raha ise on neutraalne nähtus.
See on vaid tükk paberit.
Piibliski on öeldud, et mitte raha ise vaid rahahimu on kõige kurja juur.
See oli eeldatavasti miski,
mis oli ka minu südames juurduma hakanud.
Kuid õnneks tegi Jumal mind sellest vabaks.
Kui nüüd mõelda sellele,
et me rajame oma elu erinevatele asjadele.
Kui ma rajan oma elu näiteks valedele usulistele alustele,
siis see ei jää püsima.
Kui ma rajan oma elu mõnele inimesele või riigile toetudes,
siis see ei jää püsima.
Kui ma aga rajan oma elu Kristusele kui kaljule,
siis mu elu jääb püsima.
Ja kui siis Jumal õnnistab mind,
saan ma seda välja jagada ja see hakkab paljunema,
tuues kaasa hea enesetunde.
Ühtlasi pole seal maad mingile kurvastamisele.
Kui ma siis märkasin,
et olin rajanud osa omi asju valedele alustele,
siis isegi, et tegu oli heade asjadega, valmistasid need mulle kurvastust.
Huvitav kuulda.
Sa oled pärit usklikust perest ja said ise juba noorena usklikuks.
Kuid peale seda usulist värskendust
muutus su suhe Jumalaga sügavamaks
ja sa õppisid ka kuulma Tema häält.
Kuidas see praktiliselt välja näeb?
Hea küsimus, mida mitmed mu sõbradki küsivad.
Jumal kõneleb mitmel erimoel - nii oma Sõna kui palve kaudu,
kui ka inimeste kaudu.
Nii mõnigi inimene on tulnud mulle midagi Jumalalt ütlema.
Kuid üks konkreetne näide sellest uuenemisprotsessi ajast on see
kui ma lausa kisendasin Jumala poole,
et räägi ometi minuga!
Ja ma kuulsin oma sees täiesti selgesti üht häält,
mis ütles: "Ma räägin sulle oma Sõna kaudu."
Jah, Jumal on kõnetanud mind ka palves,
kuid just tol hetkel tahtis Ta kõnetada mind
läbi oma Sõna.
Olin vaid pisut enne seda öelnud oma naisele,
et tunnen end tohutult kummaliselt.
Just nii ma talle ütlesingi.
Kuid järgmisel hommikul,
peale seda, kui olin hüüdnud Jumala poole,
hüppasid mu silme ette need sõnad Piiblist:
"Ärge võõrastage enestes tulekuumust,
millega teid pannakse proovile, nii nagu sünniks teile midagi võõrast."
Nii et see oli mulle kui otsene vastus,
kui lugesin sealt ka edasi, mida see "võõristav" kõik tähendab.
Mõistsin siis, et tegu on vaid ühe protsessiga,
mille käigus Jumal kõrvaldab kõik selle,
mida Ta ei taha, et me elus oleks.
Seetõttu see oligi selline kummaline aeg mu elus,
kuid Jumal andis teada, mida Ta on tegemas
ja see tõi mulle rahu.
Selle tulemusena mõistsid,
et Jumalal on me kõigi jaoks head plaanid
ja need head plaanid puudutavad ka me ettevõtteid.
Ta hoolib igast me eluvaldkonnast.
Kuidas Jumal su tööelus, eraelus ja argipäevas välja paistab?
See kõik muutus peale seda, kui Jumal minuga rääkima hakkas.
Kui Jumal inimese lõi, valitses nende vahel pidev ühendus,
mille patt siis mingi hetk läbi lõikas.
Kuid tänu Kristusele on see ühendus õnneks taastatud.
Jumal pole vaid koguduses, kui me seal korra nädalas käime.
Ta on seal muidugi ka, kuid see ei saa piirduda vaid sellega,
sest pole mõeldav,
et ma ei ela ülejäänud 6 päeva välja Tema tegelikkust.
Esiteks oleks see mu enda jaoks tohutu kaotus,
kuna Kõikväeline Looja ja Jumal tahab veeta aega koos minuga
ja midagi imelisemat annab üldse tahta.
Ühtlasi saan ma kaasata Ta kõikjale, kus ise käin -
oma firmasse ja ärimaailma,
mis on samuti võrratu.
Ja sa oled näinud,
kuidas Jumal kõnetab otse ka ärimaailma
ning asjad hakkavadki sündima.
Räägi sellest.
Sellega on tõesti seotud üks vahva lugu,
mille detaile ei saa küll jagada, kuid üks tuntud Kalifornia evangelist
oli Sinäjoel külas ja ta edastas prohvetliku sõna,
et Soomes tõusevad esile teatud valdkonna
väga väikese sektori ettevõtted, mis hakkavad õitsema.
Kaks nädalat peale seda pöördus meie poole üks firma,
kes just nimelt tegutsebki selles vallas.
Olime kogunud nende jaoks rekordsumma raha
ja see oli kui Jumala "aamen" sellele välja kuulutatud sõnale.
Seega avaldab Jumal mõju ka ärimaailmas.
Kui mõelda sellele, et Jumal on imeline nõuandja -
see on Piibli kohaselt lausa Ta nimi,
siis millised peaks kristlikud ettevõtted välja nägema?
See on hea küsimus.
Nagu juba varem mainitud - Jumal on kõige Looja
ja kõik tarkuseterad ning aarded on peidus Kristuses.
Olen lugenud raamatuid väga põnevatest persoonidest,
kellele Jumal on andnud mõne nägemuse või ilmutuse
või rääkinud täitsa otse nende ettevõtte kohta,
mille nad on siis üles ehitanud
ja mis on olnud edukas tänu Jumala õnnistustele.
Sest see, kui luuakse midagi uut, teeb head ka kõigele ümbritsevale.
Seetõttu tahan õhutada ja julgustada inimesi unistama
ning küsima Jumalalt neid asju,
sest Jumal tahab ehitada ja luua koos meiega.
Jouni, mida edukus sinu jaoks tähendab?
Hea küsimus.
Edukus on igaühe jaoks erinev ja minu meelest on see hea,
sest see, mida see minu jaoks tähendab,
on minu reaalsus.
Minu jaoks tähendab edukus seda,
et kui ma teen teatud asju ja vahel isegi ka ebaõnnestun,
siis ometi, kui ma õpin neist, tunnen end siiski edukana.
Just nii.
Sa oled kaasatud ka kristlike ärimeeste teenistusse.
Teil on oma ärimeeste kogukond,
kuhu kuuluvad erivaldkondade noored ja edukad ärimehed.
Olen aru saanud, et nende olemasolu annab palju jõudu
Mis teie kokkusaamistel toimub?
Meid on u 10 meest
ja meid ühendabki see,
et enamus meist on ettevõtlusega seotud.
Me oleme ka usklikud kõik,
nii et üheskoos siis jagamegi kõiki oma mõtteid, muresid ja rõõme.
Ühtlasi ka uurime Jumala Sõna koos.
See on üks võrratu asi ja meil on tore osadus.
Jagate te seal ka mingit õpetust või mõtlete ärimaailma asjade peale?
Eks me ikka mõtle.
Meil on üks suurepärane eestvedaja -
üks pastor, kes on jaganud meile tõeliselt palju.
See on mind viimase 2 aasta jooksul vägagi palju kasvatanud.
Kuid viimastel aegadel oleme rääkinud palju ka juhtimisest.
Piiblis on palju juhtimispõhimõtteid.
On seal ka midagi sellist, millest oleks ärimaailmas kasu?
On ikka.
Peab tõdema, et ärimaailm on "varastanud" kõik parimad palad
just nimelt Piiblist.
Üks maailma parimaid juhtimiseksperte John C. Maxwell
on selle poolest väga tuntud.
Ma ise olen selles vallas alles amatöör,
nii et mul pole just palju, mida jagada,
kuid ma olen teinud palju vigu ja neist võin ma alati rääkida.
Kuid üks mõte on see,
et inimesed tahavad järgida eritasemel juhte.
Ja see ongi kõige olulisem, et inimesed järgneksid sulle.
On olemas kahte sorti survet.
Väline surve, mille kaudu ma saan inimesi survestada.
Nagu näiteks sõjaväes, kus toimivad käsud-keelud
ja sa saavutad nende kaudu oma autoriteedi.
Kuid inimesed teevad alati palju rohkem,
kui tegu on seesmise survega, mis tuleb seest poolt väljapoole
ja mis tekitab ka tahet järgida kedagi.
Kui rääkida pisut suurematest kaalukaussidest,
siis sa oled öelnud,
et me usklikena võime muuta isegi oma rahva saatust.
Räägi palun lähemalt.
Meil on ju parim uudis üldse.
Kreeka keeles tähendab see lausa liiga head sõnumit, et olla tõsi.
Meil on need vastused olemas ja me ise oleme see vastus.
Me ei pea olema isegi prohvetid, et teada,
millest tänapäeva uudised jälle räägivad.
Seal pole muud kui hirmu, õudusi, tagakiusu ja muud kohutavat.
Kuid meil on ülimalt hea Jumal, kes armastab igat ühte meist
ja meil on ütlemata hea uudis selle kohta,
et Temaga koos võime me elada täies rahus ja kindlustundes.
Isegi, kui me kõrvalt langeks tuhat või kümme tuhat inimest.
Me oleme ikka hoitud.
Ja see on see vastus, mida saame teistegagi jagada.
Kui keegi me vaatajaist sooviks leida Jumala plaani
oma elu jaoks,
siis mida ta peaks tegema?
See on parim asi, millele mõelda.
Sest isegi, kui ma saaks siin maa peal ükskõik, mida,
aga mul puuduks suhe Jumalaga,
siis sest' poleks mingit kasu
ja see ei pakuks mulle mingit rahuldust.
Jeesus ütles, et Tema on tee ja tõde ja elu
ja Isa juurde pole mingit muud teed kui vaid Jeesuse kaudu.
Seetõttu tahan julgustada kõiki otsivaid inimesi
ja öelda, et me elu peitub Kristuses.
Nii et alles siis, kui ma leian Jumala ja Jeesuse,
leian ma ka selle, milleks Jumal mind on loonud.
Sest Tema on mind loonud ja teab kõige paremini,
milline mu elu ja tee olema peaks.
Nii et seda leides saan ma alles elada täisväärtuslikku elu.
Aitäh Jouni, selle huvitava intervjuu eest.
Õnne, edu ja õnnistusi sulle edaspidiseks!
Aitäh!
Tänud kutsumast ja õnnistusi ning kordaminekuid teilegi.
Aitäh!
Tõlge: Anne-Ly Raukas